আপনারা পিসিতে ডুয়েল ব্যুট এর কথা অনেকেই শুনে থাকবেন। শাওমির রয়েছে এমন এক অসাধারন ফিচার, যার মাধ্যমে আপনার কাছে মনে হবে আপনি দুইটা মোবাইল ব্যবহার করছেন। একটা উদাহরণ দেয়া যাক। গত পরশু “S” নামের আমার একটা ফ্রেন্ড ফটোগ্রাফি আর স্মার্টনেস দেখানোর জন্য ভার্সিটির র‍্যাগিং প্রোগ্রামে আমার মোবাইল নিয়ে যাওয়ার জন্য আগে থেকেই বলেছিল। এখন যদি আমি ওকে আমার পার্সোনাল বিভিন্ন ফাইল, অ্যাপ্সসহ ওকে মোবাইলটা দেই, তখন কিছু না কিছু ঝামেলা লাগতেই পারে। এজন্য আমি কি করলাম, সেকেন্ড স্পেস চালু করে দিলাম, যার কারণে মোবাইলটাকে দুইটা ভাগে ভাগ করলাম, একভাগ আমার জন্য, আরেকভাগ ওর জন্য। একভাগে আমার সব অ্যাপ্স বা ফাইল থাকবে, আরেকভাগে ওর পার্সোনাল সব জিনিস থাকবে। এখন আমি চাইলে পাসওয়ার্ড দিয়ে ওর স্পেস এ যেতে পারবো, কিন্তু ও চাইলেও পাসওয়ার্ড ছাড়া আমার স্পেসে আসতে পারবে না। অর্থাৎ ওর কাছে সম্পূর্ণ নতুন মোবাইল দিয়ে দিলাম, ভিতরে কি আছে তা একমাত্র আমিই জানি। আমার প্রাইভেসি লিকেজ হওয়ার কোন সম্ভাবনাই নাই।